CELEX: C2006/294/51
Language: el
Date: 2006-12-02 00:00:00
Title: Υπόθεση C-395/06: Αίτηση για την έκδοση προδικαστικής αποφάσεως, την οποία υπέβαλε το Tribunal Supremo Supremo — Sala Primera Civil (Ισπανία) στις 22 Σεπτεμβρίου 2006 — Entidad de Gestión de Derechos de los Productores Audiovisuales (EGEDA) κατά Al Rima, S.A.

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/29
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Supremo Supremo — Sala Primera Civil (Ισπανία) στις 22 Σεπτεμβρίου 2006 — Entidad de Gestión de Derechos de los Productores Audiovisuales (EGEDA) κατά Al Rima, S.A.
   (Υπόθεση C-395/06)
   (2006/C 294/51)
   Γλώσσα διαδικασίας: η ισπανική
   Αιτούν δικαστήριο
   Tribunal Supremo — Sala Primera Civil
   Διάδικοι στην υπόθεση της κύριας δίκης
   
      Aναιρεσείουσα: Entidad de Gestión de Derechos de los Productores Audiovisuales (EGEDA)
   
      Καθής: Al Rima, S.A.
   Προδικαστικά ερωτήματα
   
               1)
            
            
               Συνιστά η εγκατάσταση στα δωμάτια ξενοδοχείου ή παρόμοιας επιχειρήσεως συσκευών τηλεοράσεως στις οποίες αναμεταδίδεται καλωδιακώς το τηλεοπτικό σήμα που λαμβάνεται μέσω δορυφόρου ή μέσω επιγείου δικτύου πράξη παρουσιάσεως στο κοινό καλυπτόμενη από την σκοπούμενη εναρμόνιση των εθνικών κανονιστικών ρυθμίσεων περί προστασίας των δικαιωμάτων των παραγωγών φωνογραφημάτων και των παραγωγών της πρώτης υλικής ενσωμάτωσης ταινιών σε φορέα, την οποία προβλέπει το άρθρο 3, παράγραφος 2, της οδηγίας 2001/29/ΕΚ (1), του Ευρωπαϊκού Κοινοβουλίου και του Συμβουλίου, της 22ας Μαΐου 2001;
            
         
               2)
            
            
               Αντιβαίνει στην προβλεπόμενη από την οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, προστασία των δικαιωμάτων των παραγωγών φωνογραφημάτων και των παραγωγών της πρώτης υλικής ενσωμάτωσης ταινιών σε φορέα, η ερμηνεία ότι το δωμάτιο ξενοδοχείου ή παρόμοιας επιχειρήσεως αποτελεί αμιγώς ιδιωτικό χώρο, ώστε να μη θεωρείται πλέον ως παρουσίαση στο κοινό η παρουσίαση που πραγματοποιείται μέσω συσκευών τηλεοράσεως διά των οποίων αναμεταδίδεται το τηλεοπτικό σήμα που λαμβάνει προηγουμένως το ξενοδοχείο ή η παρόμοια επιχείρηση;
            
         
               3)
            
            
               Είναι δυνατόν να θεωρηθεί, για τους σκοπούς της προβλεπόμενης από την οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, προστασίας των δικαιωμάτων των παραγωγών φωνογραφημάτων και των παραγωγών της πρώτης υλικής ενσωμάτωσης ταινιών σε φορέα, ότι η παρουσίαση που πραγματοποιείται μέσω συσκευών τηλεοράσεως ευρισκόμενων στα δωμάτια ξενοδοχείου, στα οποία αναμεταδίδεται το τηλεοπτικό σήμα που λαμβάνει προηγουμένως το ξενοδοχείο ή παρόμοια επιχείρηση, είναι δημόσια ως εκ του λόγου ότι πρόσβαση στο έργο έχει κοινό που εναλλάσσεται;
            
         
      (1)  Σχετικά με την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10).